Սթիվ Քրոքեր

**Սթիվեն Դ. Քրոքեր** (, ), համացանցի (ինտերնետի) ամերիկացի ռահվիրա: 1969 թվականին ստեղծել է ARPA «Ցանցային աշխատանքային խումբը» (ARPA "Network Working Group") և «Դիմում մեկնաբանությունների համար» շարքը (*Request for Comments* series): 2011-ից մինչև 2017 թվականը պաշտոնավարել է որպես «Դոմենային անունների ու թվերի և IP հասցեների համացանցային կորպորացիայի» (Internet Corporation for Assigned Names and Numbers (ICANN)) տնօրենների խորհրդի նախագահ:

## Կրթություն
Սթիվ Քրոքերը հաճախել է Վան Նայսի ավագ դպրոցը, ինչպես և Վինթ Սերֆն ու Ջոն Փոսթելը: Քրոքերը Լոս Անջելեսի Լոս Անջելեսի կալիֆոռնիական համալսարանից 1968 թվականին ստացել է բակալավրի, 1977 թվականին՝ դոկտորի աստիճան:

## Գործունեություն
Դեռևս 1960-ականներին, լինելով Լոս Անջելեսի կալիֆոռնիական համալսարանի (UCLA) ասպիրանտ, Սթիվ Քրոքերը ընդգրկված է եղել այն թիմի կազմում, որն առաջ է տարել ARPANET- ի զարգացման հետազոտությունները, որոնք էլ հիմք են հանդիսացել այսօրվա ինտերնետի համար: Նա նշել է. «Թեև զարգացման հետազոտությունների մեծ մասն ընթանում էր մեծ պլանի համաձայն, արձանագրությունների նախագծումը և RFC-ների ստեղծումը հիմնականում պատահականության արդյունք էին»: Քրոքերը մեծ դեր է ունեցել 1969 թվականին Ցանցային աշխատանքային խմբի (NWG) ձևավորման գործում, ինչպես նաև հանդիսացել է «Դիմում մեկնաբանությունների համա» շարքի (RFC-ի)  նախաձեռնողը՝ հեղինակելով առաջին RFC-ը և շատ ավելին։ Քրոքերը ղեկավարել է այլ ասպիրանտների, այդ թվում՝ Ջոն Փոսթելին և Վինթ Սերֆին՝ նախագծելու հյուրընկալող-հյուրընկալող արձանագրությունը (պրոտոկոլը), որը հայտնի է որպես ցանցի վերահսկման ծրագիր (NCP):  Նրանք նախատեսում էին օգտագործել առանձին արձանագրություններ՝ Telnet և File Transfer Protocol (FTP)՝ գործառույթները ARPANET-ում գործարկելու համար: NCP-ն կոդավորեց ARPANET ցանցային ինտերֆեյսը՝ դարձնելով այն ավելի հեշտ հաստատվող և ավելի շատ կայքերի հնարավորություն տալով միանալու ցանցին։

Քրոքերը 1972 թվականին ստեղծեց Միջազգային ցանցի աշխատանքային խումբը (INWG), այնուհետև նրա հետազոտական հետաքրքրությունները տեղափոխվեցին արհեստական բանականության ոլորտ։ Նրա վաստակը բարձր գնահատականի արժանացավ Սերֆի և Քանի կողմից 1974 թվականին վերջիններիս հրատարակած միջցանցային համագործակցության մասին հիմնարար հոդվածում:

Սթիվ Քրոքերը Լոս Անջելեսի կալիֆոռնիական համալսարանում դասավանդել է համակարգչային ծրագրավորման ընդլայնման դասընթաց ( IBM 7094 հիմնական համակարգչի համար): Դասընթացը նախատեսված էր ավագ դպրոցի ուսուցիչներին թվային մշակման և ասեմբլ լեզվի ծրագրավորում սովորեցնելու համար, որպեսզի նրանք կարողանան նման դասընթացներ առաջարկել իրենց ավագ դպրոցներում: Դասընթացին մասնակցեցին նաև ավագ դպրոցների մի շարք աշակերտներ, որպեսզի նրանք կարողանան հասկանալ այս նոր կարգը: Քրոքերը ակտիվորեն գործում էր նաև Լոս Անջելեսի կալիֆոռնիական համալսարանի նորաստեղծ համակարգչային ակումբում։

Քրոքերը եղել է Defense Advanced Research Projects Agency- ում (DARPA) ծրագրի ղեկավար, USC- ի Տեղեկատվական գիտությունների ինստիտուտի ավագ հետազոտող, The Aerospace Corporation- ի Համակարգչային գիտությունների լաբորատորիայի հիմնադիր և տնօրեն և Trusted Information Systems- ի փոխնախագահ: Նա CyberCash, Inc.- ի հիմնադիրներից և գլխավոր տեխնոլոգիական տնօրեններից մեկն էր: 1998 թվականին հիմնադրել և ղեկավարել է Executive DSL՝ DSL-ի վրա հիմնված ISP: 1999 թվականին էլ համահիմնել և եղել է Longitude Systems ընկերության գործադիր տնօրենը: Ներկայումս հետազոտական և զարգացման աշխատանքներ տանող Shinkuro ընկերության գործադիր տնօրենն է:

Սթիվ Քրոքերը պաշտոնավարել է որպես IETF անվտանգության տարածքի տնօրեն, Ինտերնետ ճարտարապետության խորհրդի անդամ, ICANN անվտանգության և կայունության խորհրդատվական կոմիտեի նախագահ, խորհրդի անդամ և ICANN-ի նախագահ, Ինտերնետ հասարակության խորհրդի անդամ, զբաղեցրել է նաև ինտերնետին առնչվող բազմաթիվ այլ կամավորական պաշտոններ:

## Մրցանակներ
Ինտերնետի ստեղծման օրվանից Սթիվ Քրոքերն աշխատել է ինտերնետ համայնքում: Իր գործունեության համար նա 2002 թվականին արժանացել է  IEEE ինտերնետ մրցանակին, 2012 թվականին էլ ներառվել է ինտերնետի փառքի սրահում։

## Ծանոթագրություններ

## Գրականություն
* 

## Արտաքին հղումներ
* Shinkuro.com executive team info
* Oral history interview with Stephen Crocker, Charles Babbage Institute, University of Minnesota.  Crocker discusses computer networks, artificial intelligence research, and his work at the Defense Advanced Research Projects Agency (DARPA); interactions with other DARPA personnel including Cordell Green, Barry Wessler, Lawrence Roberts, Bob Kahn, and David Russell. He discusses his work as a program manager in the Information Processing Techniques Office (IPTO).

Կատեգորիա:ԱՄՆ-ի ինֆորմատիկայի ոլորտի գիտնականներ